 ጉዳይ ኢትዮ ኤርትራ ተሃዊኽካ ትደፍኦ ተደቢርካ ትሓፍሶ ከይኾነና ጠለብቲ ለውጢ ድማ እዞም ዝስዕቡ ሓሙሽተ መሰረታዊ ነገራት ክኽለሱ ከምዝግባእ ይኣምኑ ሕገ-መንግስቲ ኤርትራ ሉኣላውነታ ምስ ኣረጋገፀት ብ1994 ስርዓት ሕገ-መንግስቲ ንምርቃቕ ናይ ባዕላ ኮሚሽን ኣጣይሻ እዚ ሕገ-መንግስቲ ብ1997 ብባይቶ እታ ሃገር ፀዲቑ ብ1998 ኣብ ሞንጎ ክልቲአን ሃገራት ብዝተወልዐ ዶባዊ ኲናት ግና እዚ ከይዲ ንክናዋሕ ግድን ኮይኑ እንከይተተግበረ ድማ ተሪፉ ድሕሪ እቲ ኣብ ዓመተ 2000 ዝተፈረመ ውዕሊ ኣልጀርስ እውን እንተኾነ ዝተፈላለዩ ሚኒስትራት መንግስቲ ጀነራላትን ስሙያት ሰብ መዚን ሕገ-መንግስቲ ኤርትራ ተግባራዊ ንክኸውን ሓቲቶም እዮም ይኹን እምበር መንግስቲ እታ ሃገር ንሕቶኦም ፀማም እዝኒ እዩ ሂብዎም እኳ ድኣስ ካብ ሞንጎ እዚኦም ነቶም 11 ኣሲርዎም ክሳብ ሕዚ ኣብ ምንታይ ከምዘለዉ እውን ኣይፍለጥን ኤርትራ ክሳብ ሕዚ ሕገ-መንግስቲ የብላን እዚ ማለት ኣብ ባይታ ዘሎ ነገራት ዝቆፃፀርን ንኣመራርሓ ሚዛን ዘትሕዝን የለን ኢሳይያስ ኣፈወርቂ ኣብ ወንበር ስልጣን ን25 ዓመታት እዩ ፀኒሑ ኣብታ ሃገር መረፃ ዝበሃል ነገር የለን ፕረዚደንት እታ ሃገር ኣብ ስልጣን ዝፀንሐሉ ግዘ እውን ኣይተገደበን ምትግባር ሕገ-መንግስቲ ማለት እውን ብኣፀዋውዓ ኤርትራውያን ቁዋም ኣብታ ሃገር ዲሞክራሲያዊ ስግግር ንክህሉ ዘኽእልዩ ተብሂሉ ስለዝእመን ህዝቢ ቀዳምነት ዝህቦ እዩ ኤርትራውያን ሕገ መንግስታዊ ዲሞክራሲ ብዙሕነት ሰልፍታት ዘፍቅድ ስርዓትን ነፃ መረፃን ኣብታ ሃገር ንክረጋገፅ ኩሉ ግዘ ዝምነይዎ እዩ ስእላዊ መግለጺ ኣቀባብላ ቀዳማይ ሚኒስተር ኣብይ ኣሕመድ ኣብ ኤርትራ ናፃ መራኸቢ ሓፋሽ ኣብ 2001 ኣቆፃፅራ ኣውሮጳውያን መንግስቲ ኤርትራ ኣብታ ሃገር ዝነበራ ናይ ውልቀ ጋዜጣታት ዓፅዩወን ኮሚቴ ከላላ ጋዜጠኛታት ከምዝሕብሮ ወፍሪ ምዕፃው እዘን ጋዜጣታት ስዒቡ 10 ጋዜጠኛትት እታ ሃገር ተኣሲሮም እዮም ሰቲት ዘመን ቀስተ-ደበና ፅጌናይ መቓልሕን ኣድማስን ካብ ሞንጎ እተን ብመንግስቲ ኤርትራ ዝተዓፀዋ ጋዜጣታት ኤርትራ እየን ሕዚ ኣብታ ሃገር ዝሰርሓ መራኸብቲ ሓፋሽ እንተሃለዋኳ ብመንግስቲ ኤርትራ ዝመሓደራ ቲቪ ኢሬ ራድዮ ድምፂ ሓፋሽን ብቋንቋታት ትግርኛ ዓረብኛ ኢንግሊዘኛን ትግረን ዝሕተማ ኣርባዕተ ጋዜጣታትን ጥራሕ እየን ከም ፀብፃብ ሂዩማን ራይትስ ዎች ኤርትራ ካብ ሃገራት ኣፍሪቃ ነፃነት መራኸብቲ ሓፋሽ ዘይብላ እታ ዝሓመቐት ሃገር እያ ብዙሓት ድማ ኣፍሪቃዊት ሰሜን ኮርያ ክብሉ ሰይሞማ እዚ ከምዚ ዓይነት ሃዋህው ንከብቅዕ ብዙሓት የተስፍዉ ሃይማኖታዊ ናፅነት መንግስቲ ኤርትራ ንኣርባዕተ ሃይማኖታት ጥራሕዩ ኣፍልጦ ሂቡ ካብ ኦርቶዶክስ ክርስትያን ሱኒ ሙስሊም ሮማ ካቶሊክን ወንጌላዊት ቤተ-ክርስትያን ኤርትራን ወፃኢ ዝንቀሳቐሳ ከምዘይሕጋውያን ተቖፂረን ይኽሰሳ ኣብ ውድብ ሕቡራት ሃገራት ኮሚሽን ናፅነት ሃይማኖት ዘውፅኦ ናይ ቀረባ እዋን ፀብፃብ ከምዘመልክቶ ብኣሽሓት ዝቑፀሩ ኤርትራውያን ብምኽንያት እምነቶም ተኣሲሮም ይርከቡ ኣብ ናፅነት ኤርትራ ከድምፁ ዘይደለዩ ናይ ይሆዋ መሰኻኽር ብድሕሪ እቲ ናፅነት ክህደኑ ጀሚሮም ዜግነት መለለዪ መንነት ታሴራን ናይ ስራሕ ፍቓድን ተኸልኪሎም ናይዚ ቀንዲ ምኽንያት ድማ ኣብ ፖለቲካዊ ጉዳያትን ሃገራዊ ኣገልግሎትን ክሳተፉ ፍቓደኛታት ዘይምዃኖምዩ ኤርትራውያን እምነቶም ብናፅነት ዘሰጉሙላ ሃገር ክሪኡ ተስፋ ይገብሩ ምንጪ ስእሊ, Getty Images መግለጺ ስእሊ, ኣባል ሰራዊት ምክልኻል ኤርትራ ዘይተገደበ ሃገራዊ ኣገልግሎት ከብቅዕ ብ1995 ዝተኣታተወ ሃገራዊ ኣገልግሎት ኩሉ ኤርትራዊ ከፈፅሞ ይግደድ ገና ኣብ ምጅማሩ ዜጋታት ን18 ኣዋርሕ ጥራሕ ዝግደዱሉ ኣገልግሎት ከምዝኾነ ተገሊፁ ነይሩ ንሱውን ናይ ሽድሽተ ኣዋርሕ ወተሃደራዊ ስልጠና የካትት ካብ 2002 ንደሓር ግን እቲ ግዜ ዘይተገደበ ኮይኑ ኤርትራውያን መናእሰይ 11 ክፍሊ ምስወድኡ ሃገራዊ ኣገልግሎት ይጅምሩ ናብ ሳዋ ከይዶም ከኣ 12 ክፍሊ ይውድኡ ጎናጎኒ ወተሃደራዊ ስልጠና ይወስዱ ኣብ ገደብ ግዜ ስምምዕ ብዘይምህላዉ ንዓመታት ክፀንሑ ይግደዱ ብወተሃደራዊ ሕግታትን ደምብታትን ተቐይዶም ምንቅስቓሶም ይግደብ ክብርን ኩርዓትን ኤርትራውያን ዝነበረ ሃገራዊ ኣገልግሎት ኣብዚ ሕዚ እዋን ግን መናእሰይ ካብ ሃገሮም ንክስደዱ ምኽንያት ኮይኑሎ ብሱሩውን ኣስናን ዝነበሮ ማዕቀብ ኣይነበረን እሱራት ምፍታሕን ዕርቂ ምግባርን ኣብ ሃገራት ኣውሮጳን ሰሜን ኣሜሪካን ዝርከቡ ኤርትራውያን ተጣበቕቲ መሰላት ኣብ ኤርትራ ዝግበሩ ምምሕያሻት እሱራት ብምፍታሕ ክጅምር ከምዘለዎ ይሕብሩ እዚ ድማ ልዕሊ ኩሉ ነገር ናብ ዕርቂ ከምዝወስድ ይገልፁ ብዛዕባ ማእሰርቲ ጉጅለ-15 ጂ-15 ተባሂሎም ዝፍለጡ እሱራት ፖለቲካ ብዙሕ ተባሂሉዩ ይኹን ደኣምበር ኣሽሓት ኤርትራውያን ብዘይፍርዲ ኣብ ማእሰርቲ ይርከቡ እሱራት ዝተሓዙሉ ኩነታትውን ኣብ ዓለምና ካብቶም ሕሱማት ዝበሃልዩ ኣብ ኤርትራ ፖለቲካዊ ምምሕያሽ ክግበር እንተኾይኑ እሱራት ካብ ምፍታሕ ክጅምር ኣለዎ ተዛማዲ ትሕዝቶ 100 መዓልታት ስራሕ ቀዳማይ ሚኒስትር ኣብይን ጉዳይ ኢትዮ-ኤርትራን12 ሓምለ 2018 ጉዳይ ዘተ ሰላም ብዓይኒ ኣባላት ሃገራዊ ኣገልግሎት13 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 